**CONTRACT DE FURNIZARE**

**Nr..........................din...........................**

In temeiul prevederilor Legii nr. 98/2016 privind achizitiile publice si ale HG. nr. 395/2016 privind aprobarea normelor metodologice de aplicare a prevederilor referitoare la atribuirea contractului de achiziţie publica/acordului-cadru din Legea nr. 98/2016 privind achiziţiile publice, astfel cum au fost modificate şi completate, s-a încheiat prezentul contract între următoarele părţi contractante:

**Direcţia Generală de Asistenţă Socială şi Protecţie a Copilului a județului Suceava**, cu sediul în Suceava, Bdul George Enescu, nr.16, telefon/fax 0230/523337, 0230/520172, cod fiscal 9876765, cont trezorerie RO33 TREZ 5912 4600 220X XXXX deschis la Trezoreria Suceava, reprezentată prin domnul **Dan Ionuț ADOMNIȚEI** - Director executiv şi domnul **Mihai Dragoș BRĂTEANU** - Director executiv adjunct, în calitate de **Achizitor**, pe de o parte

şi

***.............................***, în calitate de **Furnizor**, pe de altă parte.

**2. *Definiţii***

2.1 În prezentul contract următorii termeni vor fi interpretaţi astfel:

* + - 1. ***contract*** - reprezintă prezentul contract şi toate Anexele sale;
			2. ***Achizitor*** *şi* ***Furnizor*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil **Furnizorului** de către **Achizitor**, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
			4. ***produse*** - echipamentele, mașinile, utilajele, orice alte bunuri, cuprinse în anexa/anexele la prezentul contract, pe care **Furnizorul** se obligă, prin contract, să le furnizeze **Achizitorului**;
			5. ***servicii*** *-* servicii aferente livrării produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin **Furnizorului** conform garanţiei comerciale a produselor şi a prezentului contract;
			6. ***origine*** -locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esențială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea **Furnizorului**;
			7. ***destinaţie finală***- locul unde **Furnizorul** are obligaţia de a furniza produsele;
			8. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, greve, incendii, inundaţii sau orice alte catastrofe naturale, restricţii apărute ca urmare a unei carantine, embargou, grevă enumerarea nefiind exhaustivă ci enunciativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
			9. ***zi*** - zi calendaristică; *an* - 365 de zile;

**3. *Interpretare***

3.1În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**4. *Obiectul contractului***

4.1 **Furnizorul** se obligă să furnizeze,în perioada convenită, produsele definite în prezentul contract, produse destinate Proiectului Înființare Centru de zi DORNA – PNRR–Planului Național de Redresare și Reziliență - PNRR/2024/C13/MMSS/l2/Ţinta 396 Dezvoltarea infrastructurii sociale pentru persoanele cu dizabilităţi – SESIUNEA 3

|  |  |  |  |
| --- | --- | --- | --- |
| Nr. crt. | Produsul | Cantitate (bucăți) | Valoare unitara lei fără TVA |
| 1 |  |  |  |
| Total lei fără TVA |  |
| Valoare lei TVA |  |
| TOTAL lei cu TVA |  |

**5. *Preţul contractului***

5.1 Preţul convenit pentru îndeplinirea contractului, respectiv prețul produselor livrate, plătibil **Furnizorului** de către **Achizitor**, este de **.............................** lei cu T.V.A.

5.2 **Achizitorul** se obligă să plătească **Furnizorului** produsele furnizate, din bugetul său, prin OP, în contul de trezorerie al **Furnizorului**, în maxim 30 de zile de la emiterea facturii de către **Furnizor.**

**6. *Durata contractului***

6.1 Durata contractului este pana cel tarziu la data de 31.10.2025.

**7. *Executarea contractului***

Executarea contractului începe odată cu semnarea acestuia de către ambele părţi.

**8. *Documentele contractului***

* 1. Documentele contractului sunt:

 - oferta comerciala;

 - oferta tehnica a produsului;

**9. *Obligaţiile Furnizorului***

9.1 **Furnizorul** se obligă să furnizeze produsele la standardele şi/sau performanţele prezentate în propunerea tehnică**.**

9.2 **Furnizorul** se obligă să livreze produsele pana cel tarziu la data de 31.10.2025. De asemenea, **Furnizorul** se obligă să emită factura aferentă produsului cel târziu în data în care are loc livrarea/recepţia şi va fi înmânată **Achizitorului** conform art.13.3 din prezentul contract.

9.3 **Furnizorul** se obligă să despăgubească **Achizitorul** împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea ofertei înaintate de **Furnizor** în conformitate cu cerinţele caietului de sarcini întocmit de către **Achizitor**.

9.4.Prin semnarea prezentului contract, **Achizitorul** declara ca i-au fost aduse la cunostinta de catre **Furnizor**, informatiile cu privire la etichetarea anvelopelor, in conformitate cu dispozitiile Regulamentului European UE 2020/740 si fost inmanata eticheta privind continutul si performantele acestora in ceea ce priveste consumul de combustibil si alti parametri.

**10*. Obligaţiile Achizitorului***

10.1 **Achizitorul** se obligă să recepţioneze produsele în termenul convenit.

10.2 **Achizitorul** se obligă să plătească **Furnizorului** produsele furnizate, din bugetul său, prin OP, în contul de trezorerie al **Furnizorului**, în maxim 30 de zile de la emiterea facturilor de către **Furnizor.**

**11. *Garantia de bunii executie a contractului***

11.1 Furnizorul se obligă să constituie garanția de bună execuție a contractului în cuantum de 5% din valoarea totală fără TVA, respectiv \_ \_ \_ \_ lei, cu valabilitate maxim 14 zile peste data de livrare, de semnare a procesului verbal de predare primire a produsului. Garantia de buna executie se poate constitui printr-un instrument de garantare emis in conditiile legii de o societate bancara ori de o societate de asigurari, care se prezinta in original.

11.2 Achizitorul are dreptul de a emite pretenții asupra garantiei de buna executie, in limita prejudiciului creat, daca furnizorul nu își indeplinește nu iși executa, executa cu întarziere sau executa necorespunzator obligatiile asumate prin prezentul contract. Anterior emiterii unei pretentii asupra garantiei de buna executie, achizitorul are obligatia de a notifica acest lucru fumizorului, precizand totodata obligatiile care nu au fost respectate.

Garantia produsului este distincta de garantia de buna executie a contractului.

**12. *Sancţiuni pentru neîndeplinirea culpabilă a obligaţiilor***

12.1În cazul în care, din vina sa exclusivă, **Furnizorul** nu reuşeşte să-şi îndeplinească obligaţiile asumate prin contract, atunci **Achizitorul** are dreptul de a percepe ca penalități, o sumă echivalentă cu o cotă procentuală din prețul produselor nelivrate la termen, calculată prin aplicarea procentului dobânzii legale penalizatoare la valoarea obligaţiei neonorate, până la îndeplinirea efectivă a obligaţiilor.

12.2 În cazul în care **Achizitorul** nu onorează facturile în termenul prevăzut la pct.5.2, atunci acesta are obligaţia de a plăti, ca penalităţi, o sumă echivalentă cu o cotă procentuală din plata neefectuată, calculată prin aplicarea procentului dobânzii legale penalizatoare la valoarea neachitată, până la îndeplinirea efectivă a obligaţiilor.

12.3 Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

12.4 **Achizitorul** îşi rezervă dreptul de a renunţa la contract, printr-o notificare scrisă adresată **Furnizorului**, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru **Furnizor**. În acest caz, **Furnizorul** are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**13. *Recepţie, inspecţii şi teste***

13.1 **Achizitorul** sau reprezentantul său are dreptul de a inspecta şi/sau testa produsele pentru a verifica conformitatea lor cu specificaţiile din anexa/anexele la contract.

13.2 Inspecţiile şi testele din cadrul recepţiei finale (calitative) se vor face la destinaţia finală a produselor, respectiv sediul beneficarului şi va consta în:

a) recepţia cantitativă presupune identificarea fizică a echipamentelor şi verificarea subansamblelor componente dacă sunt identice cu cele specificate în Anexa la contract;

 b) recepţia calitativă presupune verificarea funcţionării echipamentelor în parametrii indicaţi de documentaţia aferentă şi se va face pe loc la momentul efectuării recepţiei, respectiv sediul beneficarului, de către reprezentanţii **Achizitorului** şi ai **Furnizorului**, conform prevederilor din caietul de sarcini.

 c) recepţia cantitativă şi calitativă se va finaliza cu încheierea procesului-verbal de recepţie.

13.3 Dacă vreunul din produsele inspectate sau testate nu corespunde specificaţiilor, **Achizitorul** are dreptul să îl respingă, iar **Furnizorul** are obligaţia, fără a modifica preţul contractului:

a) de a înlocui produsele refuzate, numai în cazul în care nu există soluţie tehnică de reparaţie (de aducere la conformitate); **sau**

b) de a face toate modificările necesare pentru ca produsele să corespundă specificaţiilor lor tehnice.

13.4 Dreptul **Achizitorului** de a inspecta, testa şi dacă este necesar de a respinge, nu va fi limitat sau amânat datorită faptului că produsele au fost inspectate şi testate de **Furnizor**, cu sau fără participarea unui reprezentant al **Achizitorului**, anterior livrării acestora la destinaţia finală.

13.5 Prevederile clauzelor 13.1 – 13.4 nu îl vor absolvi pe **Furnizor** de obligaţia asumării garanţiilor sau de alte obligaţii prevăzute în contract.

13.6 Afectarea integrităţii echipamentelor sau subansamblelor din vina **Achizitorului**, prin deformări mecanice, distrugere parţială, inundare, ardere, strivire, duce la pierderea garanţiei acordate.

**14. *Livrarea şi documentele care însoţesc produsele***

14.1 **Furnizorul** are obligaţia de a livra produsele la respectiv sediul beneficarului, respectând termenul de livrare convenit.

14.2 La expedierea produselor, **Furnizorul** are obligaţia de a comunica, în scris, atât **Achizitorului**, cât şi, după caz, societăţii de asigurări, datele de expediere, numărul contractului, descrierea produselor, cantitatea, locul de încărcare şi locul de descărcare.

14.3 **Furnizorul** va transmite **Achizitorului** următoarele documente care însoţesc produsele:

 a) factura fiscala;

 b) certificatul de conformitate;

 c) fişă de întreţinere;

 d) carnet de garanţie;

 e) manual de utilizare;

 f) carte de identitate a produsului.

14.4 Certificarea de către **Achizitor** a faptului ca produsele au fost livrate parţial sau total se face după recepţie, prin semnarea de primire de către comisia de recepţie a procesului-verbal de recepţie.

14.5 Livrarea produselor se consideră încheiată în momentul în care sunt îndeplinite prevederile clauzelor privind recepţia produselor.

**15*. Asigurări***

15.1 **Furnizorul** are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul comercial de livrare convenit.

**16. *Servicii***

16.1 Pe lângă furnizarea efectivă a produselor, **Furnizorul** are obligaţia de a presta şi serviciile accesorii furnizării produselor, respectiv transportul la depozitul **Furnizorului** din localitatea,fără a modifica preţul contractului.

16.2. **Furnizorul** are obligaţia de a presta serviciile, pentru perioada de timp convenită, cu condiţia ca aceste servicii să nu elibereze **Furnizorul** de nici o obligaţie de garanţie asumată prin contract.

**17*. Perioada de garanţie acordată produselor***

17.1 **Furnizorul** are obligaţia de a garanta că produsele furnizate prin contract sunt noi, nefolosite, de ultimă generaţie şi încorporează toate îmbunătăţirile recente în proiectare şi structura materialelor. De asemenea, **Furnizorul** are obligaţia de a garanta ca toate produsele furnizate prin contract nu vor avea niciun defect ca urmare a proiectului, materialelor sau manoperei (cu excepţia cazului când proiectul şi/sau materialul e cerut în mod expres de către **Achizitor**) sau oricărei alte acţiuni sau omisiuni a **Furnizorului** şi că acestea vor funcţiona în condiţii normale de funcţionare.

17.2 Perioada de garanţie acordată produselor de către **Furnizor** este de 36 de luni în limita a 100000 KM. Perioada de garanţie acordată la perforarea caroseriei prin coroziune este de 6 ani şi pentru defectele de vopsea de 3 ani. Perioadele de garanţie acordate produselor încep cu data recepţiei efectuate după livrarea şi instalarea acestora la destinaţia finală.

17.3 **Achizitorul** are dreptul de a notifica imediat **Furnizorului**, în scris, orice plângere sau reclamaţie ce apare în conformitate cu această garanţie.

17.4 La primirea unei astfel de notificări, dacă defecţiunea face obiectul garanţiei, lucrările de reparaţii şi înlocuirea pieselor defecte este gratuită, **Furnizorul** având obligaţia de a remedia defecţiunea sau de a înlocui produsul (dacă nu există soluţie tehnică de reparaţie) în perioada convenită, fără costuri suplimentare pentru **Achizitor**.

17.5 Dacă **Furnizorul**, după ce a fost înştiinţat, nu reuşeşte să remedieze defectul în perioada convenită, **Achizitorul** are dreptul de a lua măsuri de remediere pe riscul şi spezele **Furnizorului** şi fără a aduce nici un prejudiciu oricăror alte drepturi pe care **Achizitorul** le poate avea faţă de **Furnizor** prin contract.

17.6 Constatarea defecţiunilor se va efectua la sediul reparatorilor autorizaţi în prezenţa delegatului autorizat al **Achizitorului**.

**18. *Ajustarea preţului contractului***

18.1 Pentru produsele livrate şi pentru serviciile prestate, plăţile datorate de **Achizitor** către **Furnizor** sunt cele declarate în propunerea financiară, anexă la contract.

18.2 Preţul contractului este ferm şi nemodificabil pe toată durata de derulare a contractului.

**19*. Amendamente***

19.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**20. *Întârzieri în îndeplinirea contractului***

20.1 **Furnizorul** are obligaţia de a îndeplinicontractul de furnizare în perioada convenită, respectiv termenul de livrare.

20.2 Dacă pe parcursul îndeplinirii contractului, **Furnizorul** nu respectă termenul de livrare sau de prestare a serviciilor, acesta are obligaţia de a notifica **Achizitorul** cu cel puţin 5 zile înainte. Modificarea datei/perioadelor de furnizare asumate prin termenul de livrare se face cu acordul părţilor, prin act adiţional.

20.3 În afara cazului în care **Achizitorul** este de acord cu o prelungire a termenului de livrare, orice întârziere în îndeplinirea contractului dă dreptul **Achizitorului** de a solicita penalităţi **Furnizorului**.

**21. *Cesiunea***

21.1 Este permisă doar cesiunea creanţelor născute din acest contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**22. *Forţa majoră***

22.1 Forţa majoră este constatată de o autoritate competentă.

22.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

22.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5Dacă forţa majoră acţionează sau se estimează că va acţiona o perioadă mai mare de 30 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**23. *Soluţionarea litigiilor***

23.1 **Achizitorul** şi **Furnizorul** vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

23.2 Dacă, după 15 de zile de la începerea acestor tratative, **Achizitorul** şi **Furnizorul** nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente din România.

**24. *Limba care guvernează contractul***

24.1 Limba care guvernează contractul este limba română.

**25. *Comunicări***

25.1 Orice comunicare între părţi, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii cât şi în momentul primirii.

25.2 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**26. Legea aplicabilă contractului**

26.1 Contractul va fi interpretat conform legilor din România.

**27. Clauza Anticoruptie**

27.1 In cadrul prezentului Contract, Achizitorul se angajează și garantează că respectă și va respecta pe întreaga durată a acestui acord toate legile și reglementările române aplicabile privind corupția și traficul de influența, precum și orice legi sau reglementări relevante aplicabile oricăreia dintre părți („Legea/legile anticorupție”).

27.2 In cadrul prezentului Contract, Achizitorul va determina directorii săi, agenții, principalii acționari care dețin, direct sau indirect, 25% sau mai mult din capitalul social sau drepturile de vot, angajații, precum și orice terț care acționează în numele acestuia („Persoane asociate”), pentru a se conforma obligațiilor menționate mai sus. În acest scop Achizitorul se angajează să-i determine pe terții care acționează în numele său pentru aplicarea/realizarea prezentului Contract să asigure, contractual, respectarea acelorași obligații din prezentul Contract.

27.3 În eventualitatea nerespectării de către Achizitorul a dispozițiilor prezentului articol, acesta va implementa, pe propria cheltuială, măsuri suficiente de corecție.

27.4 Prezentul articol este considerat o condiție esențială a prezentului Contract.

27.5 Părțile sunt de acord că Beneficiarul/ii poate/pot, pe propria cheltuială, pe întreaga durată a Contractului să auditeze, de câte ori este necesar, modul în care Achizitorul respecta prevederile prezentului articol. Acest audit va fi realizat de către o societate externă, desemnată de Furnizor.

27.6 În scopul efectuarii auditului, Achizitorul se angajează să coopereze pe deplin, fără rezervare și cu bună credință, inclusiv prin acordarea accesului firmei externe numită de Furnizor, la toate documentele, instrumentele, resursele și angajații ce vor supusi/supuse auditului (acest audit fiind limitat la respectarea dispozițiilor prezentului articol).

27.7 În cazul în care din raportul de audit rezultă nerespectarea de către Achizitor a dispozițiilor prezentului articol, Furnizorul poate rezilia sau suspenda Contractul sau poate solicita ca Achizitorul să pună în aplicare, pe propria cheltuială, în termen de 30 de zile de la data livrării raportului de audit, un plan de măsuri care să conțină măsuri corective suficiente.

27.8 În plus, Achizitorul se angajează să furnizeze, la prima solicitare a Furnizorului orice informații solicitate de acesta cu privire la respectarea prezentului articol și să informeze Furnizorul cu privire la orice încălcare sau suspectare a unei incalcari, de către ea însăși sau o Persoană asociata, a unei legi anticorupție în ceea ce priveste derularea prezentului Contract.

27.9 În cazul unei încălcări a dispozițiilor de mai sus, Furnizorul poate suspenda sau rezilia automat prezentul Contract, după cum consideră de cuviință, fără a fi obligat să fi solicitat anterior Achizitorului să implementeze măsuri corective.

27.10 Furnizorul va notifica Achizitorul cu privire la reziliere sau suspendare prin scrisoare recomandată cu confirmare de primire. Încetarea/rezilierea sau suspendarea se va produce fără intervenția instanței, de drept, cu efect imediat de la data înscrisă pe confirmarea de primire ca fiind data livrării notificării, fără ca Furnizorul să datoreze Achizitorului vreo despăgubire și fără afectarea dreptului Beneficiarului de a solicita plata unor eventuale daune interese.

**28.** **PROTECTIA DATELOR CU CARACTER PERSONAL.**

**28.1** „Date Personale" inseamna orice informatii privind o persoana fizica identificata sau identificabila; o persoana fizica identificabila este o persoana care poate fi identificata, direct sau indirect, in special prin referire la un element de identificare, cum ar fi un nume, un numar de identificare, date de localizare, un identificator online, sau la unul sau mai multe elemente specifice, proprii identitatii sale fizice, fiziologice, genetice, psihice, economice, culturare sau sociale.

**28.2.** In cazul in care Partile transmit sau pun la dispozitia celeilalte Parti orice Date Personale, acestea se obliga sa proceseze respectivele Date Personale in conformitate cu legislatia in vigoare si aplicabila, inclusiv cu Regulamentul UE privind protectia persoanelor fizice in ceea ce priveste prelucrarea datelor cu caracter personal si privind libera circulație a acestor date (“Regulamentul UE 2016/679”), orice norme, regulamente, ordine si standarde, astfel cum acestea pot fi modificate periodic.

**28.3**. Partile declara si se obliga sa ia toate masurile de precautie rezonabile pentru a asigura securitatea si prevenirea oricaror distrugeri, pierderi, modificari, dezvaluiri, achizitii sau accesari ilegale sau neautorizate cu privire la Datele Personale. Cu toate acestea, in cazul in care Datele Personale furnizate de catre Parti au fost accesate sau obtinute de o persoana neautorizata, Partile vor notifica imediat cealalta Parte cu privire la un astfel de incident si vor coopera in vederea luarii oricaror masuri considerate necesare pentru atenuarea oricarei pierderi sau daune provocate de un astfel de acces neautorizat.

**28.4.** Partile vor lua toate masurile rezonabile si necesare pentru a asigura ca toti angajatii, agentii, partenerii si subcontractantii acestora respecta aceaste clauze ori de cate ori prelucreaza orice Date Personale ca parte a acestui contract.

Părţile au încheiat azi ...................... prezentul contract în două exemplare, câte unul pentru fiecare parte.

|  |  |
| --- | --- |
| **ACHIZITOR** | **FURNIZOR** |
| **D.G.A.S.P.C. SUCEAVA****Director executiv,****Dan Ionuț ADOMNIȚEI****Director executiv adjunct,**Mihai Dragos BRĂTEANU**Serviciu juridic si contencios,**Iuliana Precob**Serviciul achiziţii publice, contractare servicii sociale și investiții**Vasile-Cristinel Placinta**Viza CFP,** |  |